Diari Oficial de la Generalitat Valenciana


Sumari del DOGV 9284, del 23-02-2022 (2022/984)

RESOLUCIÓ de 3 de febrer de 2022, de la Direcció General del Sector Públic i Patrimoni, per la qual es resol el procediment i s'arxiva l'expedient per a la declaració d'herència intestada d'Ángeles García González a favor de la Generalitat. ABI 393/2021.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9284

Data del DOGV
:   23-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/984


Data del document
:   03-02-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 3 de febrer de 2022, de la Direcció General del Sector Públic i Patrimoni, per la qual es resol el procediment i s'arxiva l'expedient per a la declaració d'herència intestada d'Ángeles García González a favor de la Generalitat. ABI 393/2021. [2022/984]  
Núm. d'expedient: ABI 393/2021  
Causant: Ángeles García González  
DNI: \*\*\*\*517\*\*.  
Lloc i data de la defunció: València, 5 de gener de 2019.  
Últim domicili: València.  
  
Antecedents de fet  
Mitjançant un escrit de Francisca Puchades Folgado, propietària d'un immoble llogat a la causant, es va donar trasllat a aquesta conselleria de documentació relativa a l'herència jacent d'Ángeles García González, amb DNI \*\*\*\*517\*\*, morta el dia 5 de gener de 2019 sense haver atorgat testament.  
En l'escrit presentat per Francisca Puchades Folgado es posa en coneixement d'aquesta direcció general la tramitació de Procediment ordinari 1763/2019, seguit en el Jutjat de Primera Instància núm. 18 de València.  
De les actuacions dutes a terme per aquesta administració, es constata que la causant va estar empadronada a l'Ajuntament de València.  
No constant, en principi, l'existència de persones amb dret a heretar, amb data 4 d'octubre de 2021 es va dictar un acord d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència d'Ángeles García González, publicat en el DOGV de 12 de novembre de 2021 i exposat en el tauler d'edictes de l'Ajuntament de València del 8 d'octubre al 9 de novembre de 2021.  
  
Investigat el cabal relicte de la causant, no s'han localitzat béns de l'herència.  
  
Fonaments de dret  
A l'empara del que s'estableix en el Codi Civil; en l'article 71 de l'Estatut d'Autonomia de la Comunitat Valenciana; en l'article 43.3 de la Llei 14/2003, de 10 d'abril, de patrimoni de la Generalitat Valenciana, i en l'article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i segons el que s'estableix en els articles 20 i següents de la Llei 33/2003, de 3 de novembre, de patrimoni de les administracions públiques, en la redacció donada per la Llei 15/2015, de 2 de juliol, de jurisdicció voluntària, així com en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que es disposa en l'article 84 de la Llei 39/2015, d'1 d'octubre, del procediment administratiu comú de les administracions públiques, resolc:  
  
  
Primer  
Procedir a l'arxivament de l'expedient administratiu sobre la base del que es disposa en l'article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, per tal com no s'han localitzat béns de l'herència. No és necessari l'informe previ de l'Advocacia General de la Generalitat, d'acord amb un informe d'aquesta de data 26 de febrer de 2017 al Projecte de decret del Consell pel qual es regula el procediment per a la tramitació d'expedients d'herències intestades a favor de la Generalitat.  
  
Segon  
Publicar aquesta resolució en el Diari Oficial de la Generalitat Valenciana i en la web de la Conselleria d'Hisenda i Model Econòmic.  
  
  
Tercer  
Contra la present resolució, que no és definitiva en via administrativa, i de conformitat amb el que s'estableix en la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar recurs d'alçada davant de la Secretaria Autonòmica de Model Econòmic i Finançament en el termini d'un mes a comptar des de l'endemà de la recepció d'aquesta notificació.  
Transcorreguts tres mesos des de l'endemà de la interposició del recurs d'alçada sense que s'haja resolt, podrà considerar-se desestimat i es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de sis mesos. El termini serà de dos mesos si la resolució és expressa.  
Tot això sense perjudici que puga exercitar-se qualsevol altre recurs o acció que s'estime procedent.  
  
València, 3 de febrer de 2022.- La directora general del Sector Públic i Patrimoni: Isabel Castelló García.